CELEX: 52020PC0174
Language: hu
Date: 2020-04-02
Title: Javaslat A TANÁCS RENDELETE a 2014–2020-as időszakra vonatkozó többéves pénzügyi keretről szóló 1311/2013/EU, Euratom rendelet módosításáról

EURÓPAI BIZOTTSÁG
            Brüsszel, 2020.4.2.
            COM(2020) 174 final
            2020/0055(APP)
            Javaslat
            A TANÁCS RENDELETE
            a 2014–2020-as időszakra vonatkozó többéves pénzügyi keretről szóló 1311/2013/EU, Euratom rendelet módosításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               
                  A COVID-19-járvány drámai hatással van az Európai Unió társadalmára és gazdaságára, szükségessé téve, hogy a tagállamok rendkívüli intézkedéseket hozzanak. A járvány súlyos népegészségügyi szükséghelyzetet jelent a polgárok, a társadalmak és a gazdaságok számára. A gazdasági tevékenységek zavara likviditási korlátokat okoz, és súlyosan romlik miatta a gazdasági szereplők (vállalkozások, különösen kkv-k) pénzügyi helyzete. A tagállamok emellett azzal szembesülnek, hogy egyre nagyobb az állami erőforrások iránti igény a népegészségügyi rendszerek finanszírozásához és a közszolgáltatások fenntartásához.
               
               
                  A Bizottság – hogy segítsen a tagállamoknak mindezen kihívások leküzdésében és a járvány hatásainak kezelésében – intézkedések széles körére tett javaslatot a COVID-19-reagálási beruházási kezdeményezés
                     1
                   keretében, beleértve az európai strukturális és beruházási alapok igénybevételét
                     2
                  . A javaslatok között szerepelt az európai uniós polgári védelmi mechanizmus/rescEU megerősítése a közös közbeszerzés koordinálása és a gyógyszerek, egyéni védőeszközök és orvostechnikai eszközök készleteinek megnövelése, valamint az EU-n kívül rekedt európai polgárok hazaszállítása érdekében
                     3
                  . További javaslat volt az Európai Betegségmegelőzési és Járványvédelmi Központ (ECDC) megerősítése.  
               
               
                  A COVID-19-járványból eredő szükségletekre adott megfelelő válaszintézkedések biztosítása érdekében a Bizottság javasolja a 2016-ban a menekültválság csúcsán létrehozott Szükséghelyzeti Támogatási Eszköz 2,7 milliárd EUR költségvetéssel történő működésbe léptetését, hogy segítséget nyújtson a tagállamoknak a COVID-19-járvány kezelésében
                     4
                  . A válság gyors alakulására való tekintettel a Bizottság javasolja továbbá az uniós polgári védelmi mechanizmus/rescEU további, 300 millió EUR összegű költségvetéssel történő megerősítését, hogy elősegítse az alapvető erőforrások szélesebb körű felhalmozását és elosztásának koordinálását Európa-szerte
                     5
                  . 
               
               
                  Ehhez speciális eszközöket kell igénybe venni, mivel a többéves pénzügyi keret 3. fejezetében nincs rendelkezésre álló mozgástér vagy átcsoportosítási lehetőség. A speciális eszközök 2020. évi rendelkezésre állását a többéves pénzügyi keret 2020-ra vonatkozó technikai kiigazítása ismerteti
                     6
                  . 
               
            
            
               
            
               
                  A speciális eszközök többéves pénzügyi keretről szóló rendeletben szereplő jelenlegi fogalommeghatározása és alkalmazási köre alapján kizárólag a Rugalmassági Eszköz és a rendkívüli tartalék használható fel erre a célra, mivel a kötelezettségvállalásokra vonatkozó összesített tartalék igénybevétele a fiatalok foglalkoztatására, valamint a migrációra és a biztonságra korlátozódik. A Rugalmassági Eszköz és a rendkívüli tartalék keretében kombináltan rendelkezésre álló források nem elegendőek a Szükséghelyzeti Támogatási Eszközhöz, valamint az uniós polgári védelmi mechanizmus/rescEU jelentős megerősítéséhez szükséges finanszírozás fedezésére.
               
               
                  Tekintettel arra, hogy ez az év a 2014–2020-as időszakra vonatkozó többéves pénzügyi keret utolsó éve, és az Európai Unió példa nélküli egészségügyi és gazdasági válsággal áll szemben, a Bizottság a kötelezettségvállalásokra vonatkozó összesített tartalék (14. cikk) alkalmazási körére vonatkozó korlátozások megszüntetése érdekében javasolja a többéves pénzügyi keretről szóló rendelet módosítását, hogy lehetővé váljon a külön előterjesztett 2/2020. számú költségvetés-módosítási tervezetben javasolt, a COVID-19-válaszintézkedésekre fordítandó 3,0 milliárd EUR teljes finanszírozása.
               
               
                  A Bizottság javasolja a „fiatalok foglalkoztatása” és a „migráció és biztonsági intézkedések” hivatkozások törlését az érintett cikkek szövegéből. 
               
               
                  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás
                     7
                   135. cikkének (2) bekezdése úgy rendelkezik, hogy az 1311/2013/EU, Euratom tanácsi rendelet azon módosításai, amelyeket e megállapodás hatálybalépésének napján vagy azt követően fogadnak el, nem alkalmazandók az Egyesült Királyságra, amennyiben ezek a módosítások kihatnak az Egyesült Királyság pénzügyi kötelezettségeire. Az ebben a rendeletben előírt módosítások a kötelezettségvállalásokra vonatkozó összesített tartalék felhasználása céljának módosítására korlátozódnak, és nem növelik a pénzügyi kötelezettségeket. A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás 135. cikkének (2) bekezdése ezért nem alkalmazandó erre a módosításra.
               
            
            
               2.KÖLTSÉGVETÉSI VONZATOK
            
            
               
                  E javaslatnak nincsenek azonnali költségvetési vonzatai. A kötelezettségvállalásokra vonatkozó összesített tartalék igénybevételére és az előirányzatok éves költségvetésbe való bevitelére a többéves pénzügyi keretről szóló rendeletben, valamint a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló intézményközi megállapodásban meghatározott eljárások alkalmazandók.
               
            
            
               2020/0055 (APP)
            
            
               Javaslat
            
            
               A TANÁCS RENDELETE
            
            
               a 2014–2020-as időszakra vonatkozó többéves pénzügyi keretről szóló 1311/2013/EU, Euratom rendelet módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 312. cikkére,
            
         
         
            
               tekintettel az Európai Bizottság javaslatára,
            
            
               a jogalkotási aktus tervezete nemzeti parlamenteknek való megküldését követően,
            
            
               tekintettel az Európai Parlament egyetértésére
                  8
               , 
            
            
               különleges jogalkotási eljárás keretében,
            
            
               mivel:
            
            
               (1)A COVID-19-járvány és a kapcsolódó népegészségügyi válsághelyzet, amely rendkívüli intézkedéseket tesz szükségessé, nagy nyomás alá helyezte a többéves pénzügyi keret felső határain belül és kívül rendelkezésre álló pénzügyi forrásokat.
            
            
               (2)Annak érdekében, hogy az Unió a Szükséghelyzeti Támogatási Eszköz
                  9
                keretében a COVID-19-járvány és a hozzá kapcsolódó népegészségügyi és gazdasági válság nyomán megfelelő válaszintézkedéseket tudjon finanszírozni, javasolt azon célok módosítása, amelyekre a kötelezettségvállalásokra vonatkozó összesített tartalék keretében rendelkezésre álló előirányzatok felhasználhatók, mivel azok a növekedésre és foglalkoztatásra, különösen a fiatalok foglalkoztatására, valamint a migrációra és a biztonsági intézkedésekre vonatkoznak.
            
            
               (3)Javasolt a kötelezettségvállalásokra vonatkozó összesített tartalék mihamarabb történő igénybevétele, hogy a 2/2020. számú költségvetés-módosítási tervezetben
                  10
                javasoltaknak megfelelően lehetővé váljon a tartalék gyors felhasználása 2020-ban. Az 1311/2013/EU, Euratom rendelet e módosításának legkésőbb az említett költségvetés-módosítási tervezet elfogadásának napján hatályba kell lépnie.
            
            
               (4)A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás
                  11
                135. cikkének (2) bekezdése úgy rendelkezik, hogy az 1311/2013/EU, Euratom tanácsi rendelet azon módosításai, amelyeket e megállapodás hatálybalépésének napján vagy azt követően fogadnak el, nem alkalmazandók az Egyesült Királyságra, amennyiben ezek a módosítások kihatnak az Egyesült Királyság pénzügyi kötelezettségeire. Az ebben a rendeletben előírt módosítások a kötelezettségvállalásokra vonatkozó összesített tartalék felhasználása céljának módosítására korlátozódnak, és nem növelik a pénzügyi kötelezettségeket. Célszerű ezért egyértelművé tenni, hogy a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás 135. cikkének (2) bekezdése nem alkalmazandó erre a módosításra.
            
            
               (5)Az 1311/2013/EU, Euratom rendeletet ezért ennek megfelelően módosítani kell,
            
            
               ELFOGADTA EZT A RENDELETET:
            
            
               1. cikk
            
            
               Az 1311/2013/EU, Euratom rendelet a következőképpen módosul:
            
            
               1.
                     A 3. cikk (2) bekezdésének második mondata helyébe a következő szöveg lép:
            
            
               „A költségvetésben szerepeltethetők a vonatkozó fejezeteknek a többéves pénzügyi keretben rögzített felső határát meghaladó kötelezettségvállalási előirányzatok, amennyiben a 2012/2002/EK tanácsi rendelettel (*), az 1309/2013/EU európai parlamenti és tanácsi rendelettel (**), valamint a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló intézményközi megállapodással (***) összhangban szükség van a sürgősségisegély-tartalék, az Európai Unió Szolidaritási Alapja, a Rugalmassági Eszköz, az Európai Globalizációs Alkalmazkodási Alap, a rendkívüli tartalék, az ifjúsági munkanélküliség kezelésére és a kutatás erősítésére vonatkozó specifikus rugalmasság, továbbá a kötelezettségvállalásokra vonatkozó összesített tartalék forrásainak igénybevételére.
            
            
               _____________________________
            
            
               (*)A Tanács 2012/2002/EK rendelete (2002. november 11.) az Európai Unió Szolidaritási Alapjának létrehozásáról (
               
                  HL L 311., 2002.11.14., 3. o.
               
               ).
            
            
               (**)Az Európai Parlament és a Tanács 1309/2013/EU rendelete (2013. december 17.) az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről (HL L 347., 2013.12.20., 855. o.).
            
            
               (***)Az Európai Parlament, a Tanács és a Bizottság közötti 2013. december 2-i intézményközi megállapodás a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról (HL C 373., 2013.12.20., 1. o.).”
            
            
               2.
                     A 14. cikk a következőképpen módosul:
            
         
         
            
               a)
                     a cím helyébe a következő szöveg lép:
            
            
               „A kötelezettségvállalásokra vonatkozó összesített tartalék”
            
            
               b)
                     az (1) bekezdés helyébe a következő szöveg lép:
            
            
               „(1)
                     A többéves pénzügyi keret kötelezettségvállalási előirányzatainak felső határai alatt rendelkezésre álló mozgástérből a kötelezettségvállalásokra vonatkozó összesített tartalékot kell képezni, és azt a 2016–2020-as időszakra vonatkozóan a többéves pénzügyi keretben megállapított felső határokat meghaladóan kell rendelkezésre bocsátani.”
            
            
               2. cikk
            
            
               Ez a rendelet az Európai Unió Hivatalos Lapjában való kihirdetésének napján lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        A Bizottság közleménye az Európai Parlamentnek, az Európai Tanácsnak, a Tanácsnak, az Európai Központi Banknak, az Európai Beruházási Banknak és az eurócsoportnak: A COVID-19-járvány nyomán hozott koordinált gazdasági válaszintézkedések, COM(2020) 112 final, 2020.3.13.
               
               
                  
                     (2)
                  
                        Javaslat: az Európai Parlament és a Tanács rendelete az 1303/2013/EU, az 1301/2013/EU és az 508/2014/EU rendeletnek a COVID-19-járvány kapcsán a tagállamok egészségügyi rendszereibe és más gazdasági ágazataiba történő beruházások mozgósítását célzó különös intézkedések tekintetében történő módosításáról [Koronavírus-reagálási beruházási kezdeményezés], COM(2020) 113 final, 2020.3.13.
               
               
                  
                     (3)
                  
                        1/2020. számú költségvetés-módosítási tervezet, COM(2020) 145, 2020.3.27.
               
               
                  
                     (4)
                  
                        Javaslat: a Tanács rendelete a 2016. március 15-i (EU) 2016/369 tanácsi rendelet szerinti szükséghelyzeti támogatás működésbe léptetéséről, valamint a rendelet rendelkezéseinek a COVID-19-járvány tekintetében történő módosításáról, COM (2020) 175, 2020.4.2.
               
               
                  
                     (5)
                  
                        2/2020. számú költségvetés-módosítási tervezet, COM(2020) 170, 2020.4.2.
               
               
                  
                     (6)
                  
                        A Bizottság közleménye az Európai Parlamentnek és a Tanácsnak: 2020-ra vonatkozó technikai kiigazítás a speciális eszközök tekintetében (a 2014–2020-as időszakra vonatkozó többéves pénzügyi keretről szóló 1311/2013/EU, Euratom tanácsi rendelet 6. cikke (1) bekezdésének e) és f) pontja). COM(2020) 173, 2020.4.2.
               
               
                  
                     (7)
                  
                        HL L 29., 2020.1.31., 7. o.
               
               
                  
                     (8)
                  
                        HL C ., , . o.
               
               
                  
                     (9)
                  
                        COM(2020) 175, 2020.4.2.
               
               
                  
                     (10)
                  
                        COM(2020) 170, 2020.4.2.
               
               
                  
                     (11)
                  
                        HL L 29., 2020.1.31., 7. o.